פרוייקט המשקפיים של גוגל, ה-Google Glass או Project Glass רואה היום אור רשמית באירוע ה-Google I/O. סרגיי ברין אשר הדגים לנו את המשקפיים במספר הזדמנויות, הוצגו בגאווה בשלמותם על הבמה כאשר במשך 30 דקות במופע אקרובטיקה הוכרזו המשקפיים ומספר מועט של היכולות שלהם.
המשקפיים מכילים חומרה כמעט כמו של סמארטפון, החל ממעבד, זיכרון, ג'יירוסקופ, תקשורת אלחוטית, מיקרופון, מצלמה, רמקול ושטח רגיש למגע. המשקפיים מסוגלות לזהות פקודות קוליות זאת בשילוב כפתורי המגע שבצד, וכן האפשרות לשלוט בהם דרך הסמארטפון, אך הם פועלות גם בצורה עצמאית ומסוגלות להעלות תוכן ללא צורך במכשיר לתפעול.
זולות הם לא יהיו, כאשר מחירם יעמוד על $1500, אולם בגוגל אומרים כי הם לא מייעדים אותם להפוך למוצר המוני, וכרגע ועד ההשקה שלהם דברים רבים יכולים להשתנות.